Ved et pressemøde i Herning her klokken 12 vil det blive offentliggjort, hvordan Michael Rasmussens fremtid vil se ud og hvilket hold, han skal være kaptajn for. Gætterierne er mange. En af teorierne går på, at et nordjysk cykelhold skulle være indblandet. Ifølge TV2/Nords oplysninger, så deltager Team Bianchis holdejer, Jonas Mikkelsen, i pressemødet, men hvilken rolle han skal spille, er endnu en hemmelighed.

Opsummering:
Er Michael Rasmussen på vej til et nordjysk cykelhold. Spekulationerne har i hvert fald fået frit løb. Spændingen udløses her til middag.